KIRJALLINEN KYSYMYS E-3422/01 esittäjä(t): Gerard Collins (UEN) neuvostolle. Belgian puheenjohtajakausi ja pk-yritysten ja mikroyritysten hyväksi toteutetut toimet.



Virallinen lehti nro 147 E , 20/06/2002 s. 0174 - 0175



KIRJALLINEN KYSYMYS E-3422/01 esittäjä(t): Gerard Collins (UEN) neuvostolle (13. joulukuuta 2001) Aihe: Belgian puheenjohtajakausi ja pk-yritysten ja mikroyritysten hyväksi toteutetut toimet Voisiko neuvosto ilmoittaa, mihin toimiin se on ryhtynyt Belgian puheenjohtajakaudella varsinkin epäsuotuisia alueita ja saaria hyödyttävien pienten ja keskisuurten yritysten ja mikroyritysten kehittämisen edistämiseksi kuuden viime kuukauden aikana? Voisiko neuvosto myös ilmoittaa, mitä aloitteita kyseisessä asiassa on tarpeen käsitellä laajemmin Espanjan puheenjohtajakaudella? Vastaus (18. maaliskuuta 2002) 1. Lissabonin Eurooppa-neuvoston päätelmien mukaisesti puheenjohtajavaltio Belgia kiinnitti huomionsa pk-yrityksiin ja varsinkin pieniin ja uusiin yrityksiin. Tätä varten puheenjohtajavaltio Belgia järjesti useita pk-yritysten osuutta koskevia tilaisuuksia, joista on mainittava Louvain-la-Neuvessä 24. ja 25. lokakuuta 2001 pidetty konferenssi aiheesta pk-yritysten rahoitus: eurooppalainen lähestymistapa. 2. Neuvosto (teollisuus ja energia) tarkasteli 4.5. joulukuuta 2001 pidetyssä istunnossaan pienten ja keskisuurten yritysten erityisongelmia päätelmissään: - Lissabonin tavoitteiden täytäntöönpanoa yrityspolitiikan alalla koskevat neuvoston päätelmät, joissa neuvosto kehottaa jäsenvaltioita tarkastelemaan niiden jäsenvaltioiden kokemuksia, joiden kasvu ja tuottavuuskehitys on ollut esimerkillistä 1990-luvun puolivälistä lähtien, selvittääkseen, mitä opetuksia voidaan saada tieto- ja viestintätekniikoiden käytön ja levittämisen osalta ja mitkä toimet ovat helpottaneet ja nopeuttaneet tieto- ja viestintätekniikoiden omaksumista eurooppalaisissa yrityksissä, erityisesti pienissä ja keskisuurissa yrityksissä - ja kehottaa komissiota ja jäsenvaltioita jatkamaan työtään yrityspolitiikan esikuva-analyysin alalla, erityisesti pienten ja keskisuurten yritysten osalta, ja laatimaan asianmukaisia tulostaulukoita. - Pienten ja keskisuurten yritysten rahoitusmahdollisuuksia koskevat neuvoston päätelmät, joissa neuvosto pyytää komissiota - edistämään pääomarahoitusalan eri toimijoiden ammattilaisuutta määrittelemällä hyviä käytäntöjä julkisen ja yksityisen koulutuksen alalla, - helpottamaan pankkien, muiden rahoittajien sekä pienten ja keskisuurten yritysten välisiä yhteyksiä, jotta voitaisiin laatia pankkien sekä pienten ja keskisuurten yritysten väliset eurooppalaiset käytännesäännöt keskinäisen ymmärtämyksen lisäämiseksi ja määrittää parhaat käytännöt, joilla vähennetään rahoituksen ja julkisten takausten hallinnollisten menettelyjen monimutkaisuutta, - arvioimaan säännöllisesti pienten ja keskisuurten yritysten rahoitusmahdollisuuksia, - tutkimaan keinoja, joilla pyritään vähentämään tietojen epäsymmetrisyyttä pääoman kysynnän ja tarjonnan välillä, tarkastellen erityisesti riskinarvioinnin menetelmiä, jotka ovat käyttökelpoisia, avoimia ja sopivia pienten ja keskisuurten yritysten tarpeisiin, - tutkimaan keinoja lisätä rahoitusmarkkinoiden likviditeettiä, - esittämään edistymisestä ensimmäisen arviointiraportin vuonna 2003. - Valtiontukia koskevat neuvoston päätelmät, joissa neuvosto pyytää jäsenvaltioita etenkin suuntaamaan tuet uudelleen horisontaalisten tavoitteiden mukaisesti koheesio sekä tarvittaessa pienet ja keskisuuret yritykset mukaan lukien. 3. Tässä yhteydessä neuvosto pani merkille myös Itävallan valtuuskunnan esityksen siitä, mitä mahdollisia vaikutuksia piakkoin hyväksyttävällä uudella vakavaraisuussääntelyä koskevalla Baselin sopimuksella on pk-yritysten rahoitukseen. 4. Mitä puheenjohtajavaltio Espanjaan tulee, sillä on jo nyt aikomus merkitä neuvoston (teollisuus ja energia) 6.7. kesäkuuta 2002 pidettävän istunnon esityslistaan kohta pk-yritysten eurooppalainen peruskirja Barcelonassa 15.16. maaliskuuta 2002 kokontuvalta Eurooppa-neuvostolta odotettujen päätelmien jatkotoimena.